અમદાવાદમાં ઈસ્કોન ચાર રસ્તા નજીક આવેલા આશાવરી ટાવરમાં વરુણ જૈનની રવિવારે બર્થ-ડે હોવાથી તમામ મિત્રો તેના ઘરે ભેગા થઇને કેક કાપ્યા બાદ દારૂની પાર્ટી શરૂ કરી હતી. દરમિયાન 12.45 વાગ્યે સેટેલાઇટ પોલીસ સ્ટેશનના પીએસઆઇ ચંદ્રકલાબા જાડેજાએ રેડ પાડીને તમામને ઝડપી લીધા હતા. આ નબીરાઓ પાસેથી બિયરની 28 બોટલ અને 12 મોબાઇલ ફોન મળીને કુલ રૂ. 1.14 લાખનો મુદ્દામાલ કબજે કર્યો હતો દારૂની પાર્ટીમાં કોંગ્રેસના પૂર્વ પ્રદેશપ્રમુખ અર્જુન મોઢવાડિયાનો પુત્ર પાર્થ પણ હાજર હતો.